Small Things like These (film). "Small Thing like These" 2024-yilda suratga olingan tarixiy drama boʻlib, unga Tim Mielants rejissyorlik qilgan va Enda Walsh Claire Keeganning 2021-yilgi romani asosida ssenariy yozgan. Filmda Cillian Murphy (u ham prodyuserlik qilgan), Eileen Walsh, Michelle Fairley, Emily Watson, Clare Dunne va Helen Behan bosh rollarda oʻynashgan. Irlandiya va Belgiya hamkorligida ishlab chiqarilgan bu filmning syujeti Irlandiyaning mashhur Magdalina kir yuvish muassasalari haqida hikoya qiladi. "Small Things like These" jahon premyerasi 2024-yil 15-fevralda 74-Berlin xalqaro kinofestivalida boʻlib oʻtdi va 2024-yil 1-noyabrda Irlandiya va Buyuk Britaniyada namoyish etilishi rejalashtirilgan. Qusqacha maʼzmuni. 1985-yilda Rojdestvo bayrami arafasida koʻmir savdogari Bill Furlong mahalliy monastirda bir narsaga guvoh boʻladi, bu uni Irlandiyaning Nyu-Ross shahridagi turli xil sirlarga duch kelishiga olib keladi. Ishlab chiqilishi. 2023-yil mart oyida Ben Affleck va Matt Damon filmni oʻzlarining Artists Equity prodyuserlik kompaniyasi orqali ishlab chiqarishi haqida xabar berilgan edi, Damon Drew Vinton va Jeff Robinov bilan birga prodyuserlik qilishi, Afflek esa Kevin Halloran va Michael Joe bilan birga ijrochi prodyuserlik qilishi kerak edi. Cillian Murphy filmda paydo boʻladi va Alan Moloney bilan birga Big Things Films prodyuserlik kompaniyasi orqali prodyuserlik qiladi. Ciarán Hinds va Emily Watson Murphyning aktyorlar tarkibiga qoʻshilishi eʼlon qilindi. Enda Walshning ssenariysidan loyiha rejissyori Tim Mielants ekanligi maʼlum boʻldi. Film Screen Ireland va Belgiyaning Wilder Content kompaniyasi bilan hamkorlikda ishlab chiqariladi. "Irish Independent" 2022-yil oxiri va 2023-yil boshida Wexford okrugidagi Nyu-Rossda film uchun suratga olish joylari qidirilgani haqida xabar bergan edi. "Deadline Hollywood" 2023-yil mart oyida asosiy suratga olish ishlari davom etayotganini, Wicklow okrugida suratga olish ishlari toʻrt hafta davom etishi kutilayotganini xabar qilgan. Chiqarilishi. Filmning jahon premyerasi 2024-yil 15-fevralda 74-Berlin xalqaro kinofestivalida boʻlib oʻtdi. 2024-yil iyun oyida Lionsgate Shimoliy Amerika, Buyuk Britaniya va Irlandiya uchun filmni tarqatish huquqini qoʻlga kiritdi va Amerikadagi premyera uchun Roadside Attractions bilan hamkorlik qiladigan boʻldi. Film 2024-yil 1-noyabrda Irlandiya va Buyuk Britaniyada, 8-noyabrda esa AQShda namoyish etilishi rejalashtirilgan. Natijalar. 74-Berlin xalqaro kinofestivalida Emily Watson rohiba Mery obrazi uchun „Eng yaxshi ikkinchi plandagi ijro“ uchun kumush ayiqni qoʻlga kiritdi.